

 **REPUBLIKA HRVATSKA**

**KRAPINSKO-ZAGORSKA ŽUPANIJA**

 **GRAD ZABOK**

 **GRADONAČELNICA**

KLASA: 363-02/25-01/009

URBROJ: 2140-6-5/2-25-1

Zabok, 23. rujna 2025.

Na temelju članka 11. stavka 2. Zakona o pravu na pristup informacijama („Narodne novine“, broj 25/13., 85/15. i 69/22.) Grad Zabok upućuje

**JAVNI POZIV**

**ZA SAVJETOVANJE S JAVNOŠĆU U POSTUPKU DONOŠENJA ODLUKE O VISINI SPOMENIČKE RENTE**

 Ovim putem poziva se zainteresirana javnost da dostavi svoje prijedloge i mišljenja na nacrt **ODLUKE O VISINI SPOMENIČKE RENTE**

Svoje prijedloge i mišljenja možete dostaviti na popunjenom obrascu koji se daje u prilogu ovom Javnom pozivu i poslati na u njemu navedenu e-mail adresu ili na Grad Zabok, Zabok, ZIVTOV trg 10.

 **Savjetovanje će trajati od 24.09.2025. do 23.10.2025. godine.**

Obrazloženje uz nacrt Odluke daje se u nastavku ovog Poziva.

Po završetku savjetovanja, svi pristigli doprinosi bit će razmotreni te prihvaćeni ili ne, uz obrazloženja koja su sastavni dio Izvješća o savjetovanju s javnošću.

 Izvješće će biti objavljeno na mrežnim stranicama Grada Zaboka [www.zabok.hr](http://www.zabok.hr) u roku od 8 dana od isteka roka za podnošenje prijedloga.

 **GRADONAČELNICA**

 **dr. sc. Valentina Đurek**

**OBRAZLOŽENJE UZ NACRT**

**ODLUKE O VISINI SPOMENIČKE RENTE**

Novim Zakonom o zaštiti i očuvanju kulturnih dobara ("Narodne novine", broj: 145/24), (dalje: Zakon), odredbe kojima su regulirana pitanja spomeničke rente  za poslovne prostore koji se nalaze u nepokretnom kulturnom dobru ili na području kulturno-povijesne cjeline nisu se bitnije mijenjale u odnosu na prijašnji Zakon o zaštiti i očuvanju kulturnih dobara ("Narodne novine", broj: 69/99, 151/03, 157/03 - ispravak, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20, 117/21 i 114/22).

 Radi usklađivanja sa Zakonom, Grad Zabok dužan je donijeti novu odluku o visini spomeničke rente.

Sukladno odredbi članka 116. Zakona, jednako kao i do dana njegova stupanja na snagu, spomenička renta plaća se mjesečno od 0,13 do 0,53 eura po četvornome metru korisne površine poslovnog prostora koji se nalazi u nepokretnom kulturnom dobru ili na području kulturno-povijesne cjeline, a visinu spomeničke rente propisuje jedinica lokalne samouprave svojom odlukom.

Člankom 116. Zakona propisano je da se spomenička renta plaća mjesečno i to je ujedno najveća promjena u odnosu na prijašnje zakonske odredbe prema kojima se spomenička renta plaćala jednokratno u godišnjem iznosu.

Nacrtom Odluke o visini spomeničke rente na području Grada Zaboka propisano je da se spomenička renta plaća u mjesečnim obrocima, a visina spomeničke rente nije se mijenjala te ona iznosi 0,13 EUR mjesečno po četvornom metru korisne površine poslovnog prostora u kojem se obavlja djelatnost, a koji se nalazi u nepokretnom kulturnom dobru ili na području kulturno-povijesne cjeline.

**GRADONAČELNICA**

 **dr. sc. Valentina Đurek**

|  |
| --- |
| **OBRAZAC**sudjelovanja u savjetovanju s javnošću o  nacrtu Odluke o visini spomeničke rente |
| Naziv akta / dokumenta za koji se provodi savjetovanje: **Odluka o visini spomeničke rente**  |
| Nositelj izrade akta/dokumenta: Grad Zabok, Upravni odjel za komunalno gospodarstvo i javne potrebe |
| **Početak savjetovanja 24.09.2025.** | **Završetak savjetovanja: 23.10.2025.** |
| Podnositelj prijedloga i mišljenja (ime i prezime fizičke osobe odnosno naziv pravne osobe za koju se podnosi prijedlog i mišljenje) |  |
| Interes, odnosno kategorija i brojnost korisnika koje predstavlja (građani, udruge, udruge u području zaštite okoliša, poduzetnici, itd.) |  |
| Ime i prezime osobe (ili osoba) koja je sastavljala primjedbe ili osobe ovlaštene za zastupanje pravne osobe (kada se radi o pravnoj osobi kao podnositelju prijedloga i mišljenja) |  |
| Načelni prijedlozi i mišljenje na nacrt Odluke |  |
| Primjedbe na pojedine članke ili dijelove nacrta Odluke (prijedlog i mišljenje) |  |
|  |
|  |
|  |
|  |
| Datum dostavljanja prijedloga i mišljenja |  |
| Popunjeni obrazac zaključno do 2025. dostaviti na adresu elektroničke pošte: pisarnica@zabok.hr ili na adresu Grad Zabok, Zabok, ZIVTOV trg 10. Po završetku savjetovanja, svi pristigli doprinosi bit će razmotreni te prihvaćeni ili ne, uz obrazloženja koja su sastavni dio Izvješća o savjetovanju s javnošću. Izvješće će biti objavljeno na mrežnoj stranici Grada Zaboka [www.zabok.hr](http://www.zabok.hr). Ukoliko ne želite da vaši osobni podaci (ime i prezime) budu javno objavljeni, molimo da to jasno istaknete pri slanju obrasca. |

**N A C R T**

Na temelju članka 116. st. 5. Zakona o zaštiti i očuvanju kulturnih dobara („Narodne novine“, broj 145/24.) i članka 31. Statuta Grada Zaboka („Službeni glasnik Krapinsko-zagorske županije“, broj 9/13., 16/14., 4/18., 5/20., 13/20.-pročišćeni tekst, 15/21. i 28/21.-pročišćeni tekst) Gradsko vijeće Grada Zaboka, na \_\_\_\_ sjednici, održanoj \_\_\_. \_\_\_\_\_\_\_ 2025. godine donosi

**ODLUKU O VISINI SPOMENIČKE RENTE**

1. **OPĆE ODREDBE**

Članak 1.

Ovom Odlukom o visini spomeničke rente (u daljnjem tekstu: Odluka) utvrđuju se uvjeti za plaćanje spomeničke rente na području Grada Zaboka, a posebno:

* + obveznici spomeničke rente,
	+ nepokretna kulturna dobra i područja kulturno-povijesne cjeline,
	+ visina spomeničke rente,
	+ utvrđivanje obveze i način plaćanja spomeničke rente,
	+ oslobađanje od plaćanja spomeničke rente.
1. **OBVEZNICI SPOMENIČKE RENTE**

Članak 2.

Obveznici spomeničke rente su fizičke i pravne osobe koje su obveznici poreza na dohodak ili poreza na dobit, a koje obavljaju gospodarsku djelatnost u nepokretnom kulturnom dobru ili na području kulturno-povijesne cjeline.

Fizičke i pravne osobe koje u svom sastavu imaju poslovne jedinice (svako stalno mjesto obavljanja gospodarske djelatnosti) koje obavljaju gospodarsku djelatnost u nepokretnom kulturnom dobru ili na području kulturno-povijesne cjeline, obveznici su spomeničke rente za svaku poslovnu jedinicu.

1. **NEPOKRETNA KULTURNA DOBRA I PODRUČJA KULTURNO-POVIJESNE CJELINE**

Članak 3.

Spomenička renta plaća se za obavljanje gospodarske djelatnosti u nepokretnom kulturnom dobru ili na području kulturno-povijesne cjeline, na području Grada Zaboka, kojima je nadležno državno tijelo utvrdilo svojstvo nepokretnog kulturnog dobra ili područja kulturno-povijesne cjeline.

Popis nepokretnih kulturnih dobara i područja kulturno-povijesnih cjelina na području Grada Zaboka nalazi se u Prilogu A koji čini sastavni dio ove Odluke.

1. **VISINA SPOMENIČKE RENTE**

Članak 4.

Osnovica spomeničke rente korisna je površina poslovnog prostora koji se nalazi u nepokretnom kulturnom dobru ili na području kulturno-povijesne cjeline.

Spomenička renta plaća se mjesečno 0,13 eura po četvornom metru korisne površine poslovnog prostora u kojem se obavlja gospodarska djelatnost, a koji se nalazi u nepokretnom kulturnom dobru ili na području kulturno-povijesne cjeline.

1. **UTVRĐIVANJE OBVEZE I NAČIN PLAĆANJA SPOMENIČKE RENTE**

Članak 5.

Rješenje o utvrđivanju spomeničke rente donosi upravno tijelo Grada Zaboka u čijoj su nadležnosti poslovi komunalnog gospodarstva (u daljnjem tekstu: nadležni Upravni odjel), za svaku godinu.

Članak 6.

Obveznici spomeničke rente dužni su nadležnom Upravnom odjelu do 31. ožujka godine za koju se utvrđuje spomenička renta dostaviti podatke o korisnoj površini poslovnih prostora u kojima obavljaju gospodarsku djelatnost, a koji se nalaze u nepokretnom kulturnom dobru ili na području kulturno-povijesne cjeline.

U slučaju da obveznik sam ne prijavi podatke potrebne za donošenje rješenja o utvrđivanju spomeniče rente, rješenje će, temeljem podataka koji se koriste za utvrđivanje obveze i visine plaćanja komunalne naknade za isti prostor, nadležni Upravni odjel donijeti po službenoj dužnosti.

Članak 7.

Spomenička renta plaća se mjesečno u iznosu i roku utvrđenom rješenjem iz članka 5. ove Odluke.

Članak 8.

Ako u tijeku kalendarske godine fizička ili pravna osoba počinje ili prestaje obavljati djelatnost u nepokretnom kulturnom dobru ili na području kulturno-povijesne cjeline, plaća spomeničku rentu za dio godine u kojoj je obavljala djelatnost.

Članak 9.

Prihod od spomeničke rente može se koristiti isključivo za zaštitu i očuvanje kulturnih dobara, a uplaćuje se 60% u korist Grada Zaboka i 40% u korist državnog proračuna za ostvarivanje Nacionalnog programa zaštite i očuvanja kulturnih dobara.

Gradsko vijeće Grada Zaboka donosi Program korištenja sredstava od spomeničke rente koji pripadaju Gradu Zaboku.

Članak 10.

Protiv rješenja iz članka 5. ove Odluke žalba se može podnijeti upravnom tijelu Krapinsko-zagorske županije nadležnom za poslove komunalnog gospodarstva.

Članak 11.

Na ovršni i žalbeni postupak prema rješenju iz članka 5. ove Odluke primjenjuju se odredbe zakona kojim se uređuje komunalno gospodarstvo, a na zastaru se primjenjuju odredbe zakona kojim se uređuje porezni postupak..

1. **OSLOBAĐANJE OD OBVEZE PLAĆANJA SPOMENIČKE RENTE**

Članak 12.

Korisnici koncesije na kulturnom dobru te fizičke i pravne osobe koje obavljaju prerađivačku ili proizvodnu djelatnost kao pretežitu djelatnost oslobođeni su plaćanja spomeničke rente propisane ovom Odlukom.

1. **PRIJELAZNE I ZAVRŠNE ODREDBE**

Članak 13.

Stupanjem na snagu ove Odluke prestaje važiti Odluka o visini spomeničke rente („Službeni glasnik Krapinsko-zagorske županije“, broj 32/13.).

Članak 14.

Ova Odluka objavit će se u „Službenom glasniku Krapinsko-zagorske županije“, a stupa na snagu osmog dana od dana objave.

**GRADSKO VIJEĆE GRADA ZABOKA**

KLASA: 363-02/25-01/009

URBROJ: 2140-6- --------

Zabok, \_\_\_. \_\_\_\_\_ 2025.

**PREDSJEDNIK**

**Gradskog vijeća**

 **mr.crim. Josip Horvatin**

DOSTAVITI:

1. Upravni odjel za komunalno gospodarstvo, i javne potrebe, ovdje,
2. Upravi odjel za financije, ovdje,
3. Za objavu u „Službenom glasniku KZŽ“,
4. Ministarstvo kulture i medija, Zagreb, Runjaninova 2,
5. Za zbirku akata,
6. Za prilog zapisniku,
7. Pismohrana.